
sde, A CL Al Al pang 
Pesh Lafz 
lia LÍ Ai JA JS PEI Sale a acd óy 
Moazziz qaraeen e Ikraam! Assalamualaikum wa Rahmatullahi wa Barakatahu, 


Namaz ke qiyaam aur ruku o qauma se farigh hokar sajde mein jaane ki kaifiyat ke silsila mein ahle ilm ke haya’n 
do (2) raae paai jaati hain. 


1. Qauma se sajda ke liye pehle zameen par hath lagaae’n aur phir saath hi ghutne lagaa le’n. 
2. Pehle ghutne zameen par lagaae’n aur phir hath. 


Ahadees e Rasool & aur Uswa e Nabawi & ke hawaale se in dono mein se saheeh tareeqa ki talaash ke liye ye 
risaala likha gaya hai. 


Allah Ta'ala se dua hai ke wo muallif o murattaba aur tamaam muaawineen ki mehnat ko sharf e qubool se nawaaze 
aur tamaam qaraeen ko “saheeh tar” par amal karne ki taufeeq ataa farmae. Ameen. 


Wassalamu A’alaikum wa Rahmatullahi wa Barakatahu 
Abu Adnan Muhammad Muneer Qamar Nawabuddin, 


Tarjumaan Supreme Court, Al Khobar o Daaiya Mataoon, Maraakiz Dawah o Irshad 
(Ad Dammam, Al Khobar, Ad Dahran) Saudi Arabia 
24th Rabi ul Awwal 1422h - June 6t, 2001 


sde, A CL Al Al pang 
Sajde Mem Jaane Ki Kaifiyat 


Ruku o qauma aur unke azkaar se faarigh hokar sajda kiya jaata hai, jiske liye zameen par pehle hath, phir ghutne 
rakhne ka tareeqa bhi marwajja hai aur pehle ghutne aur phir hath rakhne ka bhi. Aur in dono tareeqo’n mein se 
az-roo-e daleel kaunsa nadaaz qawee o saheeh-tar hai, is baat ka pataa lagaane ke liye dono ke dalaael ka jaaeza 
lena zaroori hai.' 


Pehle Hath Rakhne Ke Dalaael: 


To aaiye pehle zameen par hath aur phir ghutne rakhne waalo’n ke dalaael dekhe’n: 


Pehli Daleel: 


At Tareekh al Kabeer lil Bukhari, Abu Dawood, Nisai, Mushkil ul Asaar, Sharah Ma’ani ul Asaar lit Tahaawi, Daarmi, 
Daraqutni, Bayhaqi, Al Mahalla laa Ibne Hazam, Sharah as Sunnah lil Baghwi, Kitab ul Etebaar Bain an Naasikh wal 
Mansookh Minal Asaar lil Haazmi aur Musnad Ahmad mein Hazrat Abu Huraira #% se marwi hai ke Nabi e Akram ZS 
ne irshad farmaya: “Tum Mein se jab koi sajda kare to is tarha naa baithe, jaise oonth baithta hai. Balke ghutno’n 
se pehle dono hatth rakhne chaahiye” .* 


1) Tardeed Nazariya Zaeef: 


Is hadees ko kaseer kubaar mohaddiseen e ikram ne saheeh qaraar diya hai. Jiski tafseel ke liye Shahra as Sunnah 
ki tehqeeq az Shaikh Shoaib Al Arnaout3, Zaad ul Ma-a’adki tehqeeq az Shaikh Shoaib Al Arnaout‘, Arwa al Ghaleel, 
Sharah al Mawaahib lil Zarqani®, Al Arwa al Ghaleel’, Tehqeeq al Ehsan®, Al Majmua Sharah al Mohazzib lil Imam 
Nawavi’ dekhi jaa sakti hain. Allama Abdur Rahman Mubarakpuri ne Tohfatul Ahwazi Sharah Tirmizi mein kaha hai 
ke ye hadees Saheeh hai, yaa kam-az-kam Hasan Li-zaatehi hai aur uske tamaam raawi Siqa hain.'° 


Aur Haafiz Abdul Haq Ashbeeli ki Al Ahkaam Al Kubra se naqal kiya gaya hai ke unho’n ne bhi is hadees ko saheeh 
qaraar diya hai. Jabke unki doosri kitab Kitab ut Tauheed mein likha hai ke ye hadees us hadees se sanad ke etebar 
se ziyaada behtar hai, jisme ghutne pehle rakhne ka zikr aaya hai." 


2) Tardeed nazariye Qalb o Izteraab: 


Albatta Imam Ibne Qaiyyim # ne kaha hai ke is hadees mein qalb e matan o izteraab paaya jaata hai, ke dar-asal 
hadees you’n thi: “/sey chaahiye ke hatho’n se pehle ghutne zameen par rakhe”. 


Aur mukhtalif riwayaat mein iske alag alag alfaaz aae hain aur is silsila mein jo guftagu unho’n ne Zaad ul Ma- 
a'admein ki hai, wo V1 P223-231 tak phaili hui hai. Is par Zaad ul Ma-a'adke mohaqqiqeen Shaikh Shoaib o Abdul 
Qaadir ne Tehqeeq Zaad ul Ma-a’adV1P223-230 mein Shaikh Ahmad Shakir ne Tehqeeq Tirmizi V1 P58-59 mein, 
Allama Abdur Rahman Mubarakpuri ne Tohfatul Ahwazi V2 P138-139 mein aur Allama Albani ne Sifat Salat un Nabi 
& P82 par mukhtasaran aur Arwa al Ghaleel V2 P175-180 aur Silsila Ahadees az Zaeefa V2 P328-332 mein mufassil 


t Ye hamari chand radio waali taqareer ka majmua hai. Jo Radio 4V1 P223 


Muttahida Arab Imaraat, Ummul Quwain se nashar ki gai thi. 5 V2 P78 

? Sharah as Sunnah lil Baghqi: V3 P135; Musnad Ahmad: V2 € V7 P320 

P381; Al Fath ur Rabbani lil Banna: V3 P276; Abu Dawood Ma'a 7 V2 P78 

al A’aun: V3 P70; Tirmizi Ma’a at Tohfa: V2 P136; Mishkat ba- 8 V5 P240 

Tehqeeq Albani: V1 P282; Al Arwa lil Albani: V2 P78; Daraqutni: ° V3 P394 

1/1/344; Al Mahalla Ibne Hazam: 2/4/169; Bayhaqi: V2 P99-100; 10 Tohfatul Ahwazi: V2 P138 

Al Etebaar Imam Haazmi: P79 11 Sifat Salat un Nabi lil Albani: P81; Al Arwa: V2 P78; Mishkat: V1 
3 V3 P135 P282 


ta'aggub kiya hai. Aur Allama Ibnul Qaiyyim ke is nazariya e galb o izteraab ki sakhti se tardeed ki hai aur dalaael 
bhi zikr kiye hain. Jinki tafsilaat mutalleqa, mazkoora muqamaat par dekhi jaa sakti hain. 


Doosri Daleel: 


Pehle hath aur phir ghutne rakhne ki doosri daleel Saheeh Bukhari mein ta’aleeqan aur mauqoofan Ali Ibne Umar 
# aur Saheeh Ibne Khuzaima, Darqtuni, Bayhaqi, Ma’ani ul Asaar lit Tahaawi, Kitab ul Etebaar lil Haazmi, 
Mustadrak Haakim mein mausoolan aur marfooan marwi hai. 


Saheeh Bukhari mein Hazrat Naafe bayan farmate hain: “Hazrat Ibne Umar Ss ghutno’n se pehle hath (zameen) 
par rakha karte the” "7 Aur deegar kutub emin marfooan you’n hai ke Hazrat Naafe, Hazrat Ibne Umar # ke baare 
mein farmate hain: “Wo (ibne Umar zz) ghutno’n se pehle dono hath rakha karte the aur farmate the ke Nabi S 
aise hi kiya karte the”."3 


Is hadees ko Imam Haakim ne saheeh qaraar diya hai aur Allama Zahabi ne Talkhees al Mustadrak mein unki baat 
par muafaqat ki hai. Haafiz Ibne Hajar ne Baloogh ul Maraam mein is hadees ko saheeh kaha hai aur Fathul Baar 
mein ghutne pehle rakhne waali hadees par tarjeeh di hai. Aur Mohaddis Albani ne Arwa ul Ghaleel aur Saheeh 
Ibne Khuzaima par apni taliqaat mein isey saheeh qaraar diya hai.'4 


Teesri Daleel: 


Imam Haakim ne Mustadrak mein kaha hai: “Is mas-ala mein mera dil Hazrat Ibne Umar zx se marwi is hadees ki 
taraf ziyaada maael hai, jisme pehle hath aur phir ghutne zameen par lagaane ka zikr hai aur ye is liye ke iski 


taaeed mein sahaba %## o taabaeen €£ se marwi asaar ba-kasrat hain”.15 


Chauthi Daleel: 


Sunan Kubra Bayhaqi mein ek (1) riwayat Hazrat Abu Huraira # se in alfaaz mei marfooan marwi hai: “Jab tum 
mein se koi sajda kare to ount ki tarha naa baithe, balke isey chaahiye ke dono hath ghutno’n par rakhe”.'® 


Imam Bayhagqi ne ise riwayat karne ke baad likha hai ke “agar ye mehfooz ho to ye is baat ki daleel hai ke sajda 
jaate waqt pehle hath aur phir ghutne zameen par rakhe jaae’n”. Imam Bayhaqi ne ye mahez apne khadsha ka 
izhaar farmaya hai, jabke is mafhoom ki hadees ham zikr kar aae hain. Jisey kubaar mohaddiseen ne mehfooz or 
saheeh aur raajeh qaraar diya hai. Lehaza is riwayat se istedlal nahi to istesh-haad mein muzaaeqa nahi hai. 


Paachwee’n Daleel: 


Imam Auzaai ne farmaya: “Maine logo’n (Sahaba Ikraam 293) ko paaya hai ke wo ghutno’n se pehle hath rakhte 
the aur Hazrat Ibne Umar zs se is maamla mein ek (1) hadees bhi marwi hai” .17 


Gharz Imam Maalik aur Auzaai & ka yehi masika hai ke sajda jaate waqt pehle dono hath zameen par rakhe 
jaae’n aur phir ghutne. Imam Ibnul Jauzi ne At Tehqeeq mein aur Imam Ibne Qadaama ne Al Mughni mein Imam 
Ahmad bin Hambal ka bhi yehi maslak bataaya hai, agarche unse doosri riwayat bhi milti hai. 


Allama Ibne Hazam bhi isi ke qaael the aur Ibne Abu Dawood ke baqaul tamaam ahle hadees o mohaddiseen ka bhi 
yehi maslak hai. Jaisa ke Allama Ibnul Qaiyyim ne Zaad ul Ma-a’adV1 P230, Ibne Hazam ne Al Mahalla V2 Juz 4 
P129, Imam Baghwi ne Sharah as Sunnah V3 P134, Haafiz ibne Hajar ne Fathul Baari V2 P291, Allama Abdur Rahman 


12 Bukhari Ma’a Al Fath: V2 P290 al Ghaleel: V2 P77; Baloogh ul Maraam: 1/1/186; Fathul Baari 


13 Bukhari: V2 P290; Ibne Khuzaima: V1 P319 (Albani ne saheeh Ibne Hajar: V2 P291 

kaha); Bayhaqi: V2 P100; Daraqutni: V1 P344; Az Zaeefa: V2 15 Hawaala Sabeqa 

P231; Al Etebaar: P79; Baloogh ul Maram Ma’a Sabal as Salaam: 16 Bayhaqi: V2 P100; Zaad ul Ma-a’ad: v1 P230 

1/1/182 17 Al Etebaar: P80; Naqala Aan Ibnul Munzir o Zaad ul Ma-a’ad: 
14 Tehqeeq Ibne Khuzaima: V1 P318; Mustadrak Haakimo V1 P230; Masaael al Imam Al Maroozi: 1/48/1; Sifat Salat un 
Talkhees az Zahabi: V1 P226 (qadeem) & V1 P349 (jaded); Arwa Nabi: P81 


Mubarakpuri ne Tohfatul Ahwazi V2 P135, Allama Shamsul Hag Azeemabadi ne A'aun al Ma'abood V3 P71, Imam 
Shawkani ne Neel ul Autaar'®, Imam Haazmi ne Kitab ul Etebaar P80 aur Ibne Qadaama ne Al Mughni V1 P514 par 
tafseel zikr ki hai. Aur Imam Abu Dawood ke bete ne isey hi ahle madeena ka mazhab qaraar diya hai. (An Neel: 
1/2/255) 


Pehle Ghutne Rakhne Ke Dalaael: 


Aur ab baari hai is silsila mein doosre maslak, yaane sajda jaate waqt pehle ghutne zameen par rakhne ke dalaael 
ki. Chuanche is nazariye ke qaeleen bhi baaz ahadees se istedlal karte hain. Masalan: 


Pehli Daleel: 


Unki pehli daleel wo hadees hai, jo Sunan Arba o Darmi, Daraqutni, Bayhaqi, Ibne Khuzaima, Ibne Hibban, Sharah 
Sunnah, Kitab ul Etebar lil Haazmi mein Hazrat Wael bin Hajar #¢ se marwi hai, jisme wo farmate hain: “Maine 
Rasool Allah & ko dekha ke jab sajda karte to hatho’n se pehle ghutne rakhte aur jab uthte to ghutno’n se pehle 
hath uthaate” .1° 


Iski Istenaadi Haisiyat: 


Is hadees ko riwayat karne ke baad khud Imam Daraqutni, Tirmizi, Bayhaqi aur Haazmi ne iski shadeed jirah ki hai 
aur uske marfooan o mausoolan saheeh hone par kalaam kiya hai aur Imam Haazmi ne Imam Tahawi aur deear 
muta-qaddimeen huffaz ki taraf bhi isi jirah ko mansoob kiya hai aur Haafiz ibne Hajar ne bhi zikr kiye gae huffaz 
ke alaawa Ibne Abu Dawood se bhi jirah naqal ki hai.?? 


Allama Azeemabadi o Mubarakpuri ne apni Shurooh e Sunan mein aur Shaikh Shoaib aur Abdul Qadir Arnaout ne 
Tehqeeq Zaad ul Ma-a'ad?! mein ye jirhe’n naqal ki hain. Imam Shawkani ne in huffaz ke alawa Imam Nisai se bhi 
is riwayat ki sanad par jirah naqal ki hai.?2 


Aur daur e haazir ke maroof mohaddis Allama Albani ne is riwayat ko Tehqeeq mishkat??, Arwa al Ghaleel?? aur 
Ahadees az Zaeefa? mein zaeef garaar diya hai. 


Sharah Sunnah lil Baghwi ki tehqeeq mein Shaikh Shoaib ne iske do (2) aur turq bhi bataae hain, jin mein se ek (1) 
Abu Dawood mein Muhammad bin Hajaada a'an Abdul Jabbar bin Waael a'an Abiyah waala tareeq hai, jabke Abdul 
Jabbar ke apne waalid se sima’a ki khud hi nafee bhi ki hai. Aur aagey chalkar “tambeeh” ke zer e unwan likha 
hai ke Mawaarid uz Zamaan Fee Zawaaed Ibne Hibban mein Israel bin Barnas ke tareeq se bhi ye hadees marwi hai 
aur agar ye Israel Shareek se mutaharrif naa hot to phir ye Shareek ke liye acchi mataabea’at hai aur uski sanad 
saheeh hai. Jabke huffas mein se kisi ne is taraf tawajjo nahi dilaai. Siwaa e Mulla Ali Qaari ke, unho’n ne Al 
Mirqaat Sharah Mishkat mein Ibne Hajar Haithami se naqal kiya hai ke is hadees ke do (2) tareeq aur bhi hain aur 
unki muraad shahyad yehi Abu Dawood aur Ibne Hibban waale dono tareeg ho’n.?6 


Lekin Shaikh Albani ne Mulla Ali Qari ki is baat ki taraf ishara karte hue likha hai: “Allama Mulla Ali Qaari ne Ibne 
Hajar faqeeh se jo naqal kiya hai, iske do (2) aur bhi tareeq hain. Isse dhoke mein nahi aana chaahiye, kyou’nke 
ye unke auhaam (wahem) mein se bai". 2 


18 V1 PJuz2 P253-254 22 An Neel: 1/2/253 


19 Abu Dawood: V3 P68; Tirmizi: V2 P134; Sharah as Sunnah: V3 23 V1 P282 

P133; Bayhagi: V2 P98; Ibne Hibban: P132; Al Mawaarid; Az 24 V2 P75-77 

Zaeefa lil Alabani: V2 P329; Al Arwa: V2 P75; At Talkhees: 25 V2 P328-332 

1/1/254; Daraqutni: 1/1/345; Al Etebaar: P80 26 Tehgeeg Sharah as Sunnah: V3 P133-134 
20 Mutallega hawaalajaat saabeqa 27 Tehqeeq Mishkat: V1 P282 

21 V1 P223 


Aur Mawaarid ud Zama? ki sanad mein Israel wagai mutaharrif hai, kyou’nke asal Ibne Hibban mein yaha’n Shareek 
hai??, jo-ke zaeef hai. 


Maloom hua ke ye riwayat zaeef hai, darja sehat o hasan ko nahi poho’nchti. Agarche Ibne Hibban o Ibne Khuzaima 
aur Ibne Sakan ne iski tasheeh ki hai. 
Doosri Daleel: 


Isi mafhoom ki ek riwayat Ibne Majah mein Hazrat Ubai bin Ka'ab # se marfooan marwi hai. Jisme hai: “Aap zx 
ghutno’n ke bal neeche jaate the aur tek nahi lete the” .3° 


Is riwayat ki sanad mein kai raawiyo’n ke majhool hone ki wajah se Imam Ibnul Madeeni aur baaz deegar 
mohaddiseen ne isey zaeef qaraar diya hai. Jaisa ke Lisaan ul Mizaan, Mizaan ul Etedaal aur At Taqreeb waghaira 
kutub e rijaal aur naqad o jirah mein Moaz bin Muhammad aur Muhammad bin Moaz ke taraajim mein mazkoor 
hai.31 

Teesri Daleel: 


Sunan Daraqutni, Bayhaqi, Mustadrak Haakim, Al Mahalla laa Ibne Hazam, Al Ahadees al Mukhtaara liz Ziya al 
Maqdisi aur Al Etebaar lil Haazmi mein Hazrat Anas # se marwi hai: 32 33 


Is hadees ko riwayat karke khud Imam Daraqutni o Bayhaqi ne iski sanad o matan par tangeed ki hai aur Imam 
Bayhaqi, Ibnul Qaiyyim aur Ibne Hajar ne iski sanad ke ek (1) raawi Al A’alaa bin Ismail ko majhool qaraar diya hai, 
jaisa ke Zaal ul Ma-a’adaur At Talkhees ul Habeer mein hai.” 


Aur Ibne Abi Haatim ne apne walid Imam Abu Haatim se Al E’elal mein naqal kiya hai ke unho’n ne is hadees ko 
“munkar” qaraar diya hai.” 


3) Tardeed Nazariya e Izteraab: 


Musannaf Ibne Abi Shaiba, Sunan Asram aur Ma’ani ul Asaar lit Tahawi mein Hazrat Abu Huraira # se marfooan 
marwi hai: “Tum Mein se jab koi sajda kare to hatho’n se pehle ghutno’n ke bal baithe aur ount ki tarha naa 
baithe” .36 


Jabke iski sanad mein Abdullah bin Saeed al Maqbari matrook o zaeef raawi hai, jaisa ke mohaqqiqeen e Zaad ul 
Ma-a’ad ne likha hai. Aur Imam Bukhari, Daraqutni, Ahmad bin Hambal, Yahya bin Saeed aur Fallas se Allama 
Mubarakpuri ne is raawi ka munkir ul hadees, matrook o zaahab ul hadees, ghair-siqa o zaeef hona naqal kiya hai.?” 


Imam Bayhagi ne isey riwayat karke khud iski sanad ko zaeef kaha hai.38 
Haafiz Ibne Hajar ne Fathul Baart mein unki is maamla mein mataabea’at ki hai.2? 
Shaikh Albani ne isey baatil qaraar diya hai.*° 


Lehaza ye riwayat is layaq nahi ke iski wajah se hadees e awwal ko muztarib kaha jaa sakey, jaisa ke Allama Ibnul 
Qaiyyim aur baaz deegar hazrat ne kaha hai. 


28 P132 H487 34 Zaad ul Ma-a'ad: V1 P229; At Talkhees: 1/1/254 


29 Al Ehsaan: V5 P237 H1912 (Tehgeeg Al Arnaout) 35 Al E’elal ibne Abi Haatim: V1 P188; ba-hawaala Zaad ul Ma- 

30 Ibne Hibban: P134 Al Mawaarid a’ad: V1 P229; Az Zaeefa: V2 P331 

31 Ba-hawaala Az Zaeefa: V2 P328 36 Musannaf Ibne Abi Shaiba: V1 P294; Bayhaqi: V2 P100; Zaad ul 
32 T: Urdu pdf mein hadees maujood nahi, shayad print hi nahi Ma-a'ad: V1 P226-227; Arwa al Ghaleel: V2 P69 

hui. 37 Tohfatul Ahwazi: V2 P138 

33 Daraqutni: 1/1/345; Bayhaqi: V2 P99; Al Etebaar: P80; Al 38 Hawaala Saabeqa 

Mahalla: V2 P1294; Mustadrak Haakim: V1 P226 (qadeem); V1 33 Fathul Baari: V2 P291 

P349 (jaded); Al Ahadees al Mukhtaara liz Ziya al Maqdisi; Zaad 40 Al Arwa, ezan 


ul Ma-a'ad: V1 P228 


4) Tardeed Daawa e Naskh: 


Imam Ibne Khuzaima ne dono tarha ki ahadees mein zoaf o quwwat ki binaa par tarjeeh ka andaaz apnaane ki 
bajaae hatho’n ko pehle zameen par rakhne ko mansookh hone ka daawa kiya hai. Aur is par daleel mein unho’n 
ne aur Imam Bayhaqi ne wo hadees bayan ki hai, jo-ke Hazrat Sa'ad bin Abi Waqaas % se marwi hai, jisme hai: 
“Ham ghutno’n se pehle dono hath rakhte the, phir ye hukum hua ke hatho’n se pehle ghutne rakhe’n”.*' 


Ye hadees agar saheeh hoti to baqaul Haafiz Ibne Hajar waaqai janebeen ke darmiyan faisla-kun saabit hoti, lekin 
aisa nahi hai. Balke intehaai zaeef hai.” 


Imam Bayhaqi isey riwayat karke kehte hain ke “ye hadees to is tarha waarid hui hai, lekin mashoor ye hai ke 
Hazrat Sa'ad bin Abi Waqaas : se riwayat dauran e ruku “tatbeeq” ke mansoogq hone ki hai”. 


To goya Imam Bayhagi ne is hadees mein naskh ke zikr ko ruwaat mein se kisi ki knataa par mahmool kiya hai aur 
Imam Haazmi ne bhi Kitab ul Etebaar mein naskh tatbeekh waali hadees ko hi mehfooz qaraar diya hai aur is hadees 
ko shaaz mutakallim fiya.“ 


Imam Nawavi ne Al Majmua mein isey zaeef qaraar diya hai aur Imam Bayhaqi ka isey zaeef kehna bhi zikr kiya 
hai. Iske ek (1) raawi Yahya bin Salma ko ba-ittefaaq e huffaz zaeef kaha hai. Abu Haatim se iska munkir ul hadees 
hona naqal kiya hai aur Imam Bukhari se naqal kiya hai ke iski bayan karda ahadees mein mukin ahadees bhi hain.*° 


Allama Ibnul Qaiyyim ne Tehzeeb Ma’alim as Sunan aur Zaad ul Ma-a’admein likha hai ke “baaz ruwaat se ghalati 
hui aur een ki bajaae isse «5% 3s sà ¿>; ho gaya. Aur isey hi maroof qaraar diya hai ke naskh ka talluq ruku 


mein tatbeeq se hai, is mas-ala zer e bahes se nahi” 28 


Haafiz Ibne Hajar ne Fathul Baart mein likha hai ke “ye riwayat bayan karne mein Ibrahim bin Ismail our unke 
walid Ismail bin Yahya bin Salma munfarid hain aur wo dono zaeef hain” .4” 


Aur apni doosri Kitab at Taqreeb mein unho’n ne Ibrahim ko zaeef aur Ismail o Yahya ko matrook qaraar diya hai.*8 
Allama Albani ne Ta’aliqaat Ibne Khuzaima mein is hadees ko sakht zaeef garaar diya hai.*? 


Tehqeeq Sharah as Sunnah mein Shaikh Shoaib Arnaout ne bhi Imam Bukhari, Ibne Muyeen aur Nisai se iksi tazeef 
aur Ibnul Qaiyyim se iske matan mein qalb o taghaiyyur ki baat naqal ki hai.*° 


Is saari tafseel se ye baat waazeh ho gai ke is hadees ka faisla-kun saabit hona to dar-kinaar, ye to sakht zaeef 
hone ki wajah se naa-qaabil e istedlal hai. 


Ek Asar e Farooqi: 


Is silsila mein ek (1) asar e farooqi Musannaf Abdur Razzaq aur Ma’ani ul Asaar lit Tahawi mein hai. Jisme Aswad 
aur Alqama kehte hain: “Hame’n Hazrat Umar # ki namaz se ye yaad hai ke wo ruku ke baad ghutno’n ke bal 
baithte the, jaise ke ount baith-ta hai. Wo hatho’n se pehle ghutne rakhte the”.51 


41 Ibne Khuzaima: V1 P319; Bayhagi: V2 P100 47 Fathul Baari: V2 P231 


42 Al Fath eizan 48 At Taqreeb laa Ibne Hajar: P19-46-549 

43 Hawaala saabeqa 49 Hawaala saabeqa; Tehqeeq Ibne Khuzaima: V1 P319 

44 Al Etebaar: P80 50 Tehqeeq Sharah as Sunnah: V3 P135 

45 Tehzeeb Ma’alim as Sunan laa Ibnul Qaiyyim A’ala A’aun al 51 Tahaawi: V1 P151; ba-hawaala Az Zaeefa: V2 P133; Musannaf 
Ma’abood: V3 P73-74 Abdur Razzaq: V2 P169; ba-tehqeeq al Azmi 


46 Zaad ul Ma-a’ad: V1 P227 


Imam Tahawi ne is asar ki sanad ko saheeh garaar diya hai aur Shaikh Albani ne Az Zaeefa mein unki ye tasheeh 
nagal ki hai aur is par koi ta’aqqub nahi kiya. Balke uske ek (1) raawi A’amash ki tahdees ki saraahat karke unki 
taaeed o muafagat ki hai.>2 


Lekin ye choo’nke Hazrat Umar zz par mauqoof ek asar hai aur doosri taraf Nabi e Akram £ se saabit ek hadees 
hai, lehaza uska muqabla nahi kar sakta ke ghutno’n waali hadees ko tarjeeh di jaa sakey aur is silsila mein paae 
jaane waale doosre asaar ki nisbat yehi jawab hai ke jab ek taraf ek hadees saheeh o saabit maujood ho. To phir 
doosri taraf chaahe kitne bhi sahaba :#é ke asaar kyou’n naa ajaae’n, ‚5t 458 


Masalan Musannaf Ibne Abi Shaiba mein Hazrat Ibne Umar # ke baare mein marwi hai: “Sajda karte waqt wo 
hatho’n se pehle ghutne lagaate the”. 


Jabke ye bhi zaeef hai, iska ek raawi Ibne Abi Laila radaiyul hifz hai aur Naafe se Hazrat Ibne Umar #% ka ye Je 
fe’l riwayat karne mein isne Obaidullah bin Umar zs ki mukhalifat bhi ki hai, jo-ke isse kahee’n ziyaada siqa hain. 


Ye asaar zaeef o mauqoof hone ki wajah se aur ye ahadees zaeef hone ki wajah se is baat ki daleel nahi ban sakte 
ke namazi ko sajda jaate waqt pehle ghutne zameen par rakhne chaahiye aur phir hath, balke saheeh ahadees ki 
roo se pehle hath aur phir ghutne rakhna saabit hota hai. 


5) Ount Ke Ghutne? 


Albatta isse qabl waale asar e farooqi mein ek baat waazeh taur par aagai hai ke ount apne ghutno’n ke bal baith- 
ta hai. Jo-ke iski agli taango’n mein hote hain aur jab ye baat aise hi hai to phir namazi ko zameen par ghutne 
pehle nahi rakhne chaahiye. Kyou’nke isse Nabi e Akram £ ne mana farmaya hai.” 


Jaisa ke is mafhoom ki baaz ahadees zikr ki jaa chuki hain. Allama Ibnul Qaiyyim 2% ne Zaad ul Ma-a’ad mein iska 
inkaar kiya hai ke ount ke ghutne agli taango’n mein ho’n aur likha hai ke ye baat ahle lughat ke ilm mein bhi nahi 
bat Sp 


Jabke unki ye baat ek tasaameh hai aur Zaad ul Ma-a’adke mohaqqiqeen ke alaawa kaseer kubaar ahle ilm ne is 
par inka ta’aqqub o radd kiya hai aur choo’nke is ma’ane ki hadees se janebeen ne hi istedlal kiya hai. Lehaza 
munaasib maloom hota hai ke ount ke ghutno’n ke baare mein kuch tehqeeqi jaaeza pesh kar diya jaae. Jisse 
pataa chal sakey ke is maamla mein kaunsi jaanib mabni bar-haq hai aur kis taraf khataa hai? 


52 Hawaala Saabeqa 55 Az Zaeefa: V2 P331 

53 Musannaf Ibne Abi Shaiba: V1 P295 56 Zaad al Ma’ad: V1 P225 
54 Ba-hawaala Al Etesaam: Jild 43 Shumaara baabat 13" Jamaadil 

Aakhir 1412h, Dec 24, 1991 maqaala Maulana Muhammad 

Ishaq Sahab Mudarris Madrasa Rahmaniya, Lahore. 


Az-Roo e Lughat: 

Allama Ibnul Qaiyyim # ne to Zaad ul Ma-a’admein keh diya hai ke “Ount ke ghutno’n ka iski agli taango’n mein 
hona lughat e arabi ke mahereen ke yaha’n bhi maroof o muta’arif nahi hai, jabke haqeeqat ye hai ke arab ahle 
lughat ke yaha’n ye baat milti hai ke ount ke ghutne iski agli taango’n mein hi hote hain, pichli mein nahi”. 
Chunache lughat ki 20 zakheem jildo’n par mushtamil Kitab ul Lisaan ul Arab mein Ibnul Manzoor Afriqi ne “Rakab” 
mein likha hai: 


57 gi WA ER A pall A555 
Ount ka ghutna iski agli tango’n mein hota hai, balke har chaupaae ke gutne iski agli tango’n mein hote hain. 


Ahle lughat mein se saheb e Lisaan ul Arab ki is saraahat ke baad ye kehna to saheeh nahi raha ke ahle lughat ke 
yaha’n ye baat muta’arif nahi hai. 


Mushkil ul Asaar o Shurooh Ma’ani ul Asaar: 


Mushkil ul Asaar aur Sharah Ma’ani ul Asaar mein Imam Tahawi ne is hadees ki tasheeh o tasbeet ke dauran aur 
ount, balke tamaam jaanwaro’n ki agli taango’n mein unke ghutne hone mein koi istehaala naa hone ka pataa dete 
hue aur insan ko isse mustasna qaraar dete hue likha hai: 


u AKE i a E ES ka gl gal gi I3 aaa iia iS i G ol a5 oe godl I K ale, G gl a5 oe g Y 
od ii aN AA 


Wo ghutno’n ke bal naa baithe jo-ke iski tango’n mein hote hain jis tarha ke ount ghutno’n ke bal baith-ta hai, jo- 
ke iski agli tango’n mein hote hain. Balke pehle hath rakhe jin mein ke uske ghutne nahi hote, phir gutne rakhe is 
tarha wo baithne mein ount ke bar-aks tareeqga se baithega.*8 


Aur ulama e ahnaaf mein se hi Allama Ali Qari ne Al Mirqaat Sharah Mishkat mein hadees Hazrat Abu Huraira zs ki 
sharah bayan karte hue likha j 8% § 4% 5 sisi i 5 mein is baat se roka gaya hai ke koi shakhs ount ki tarha pehle 
ghutne aur phir hath rakhe. Is hadees mein ount se tashbeeh di gai hai, jabke wo apne hath hi ghutno’n se pehle 
rakhta hai. Kyou’nke insan ke ghutne iski taango’n mein hote hain, aur jaanwaro’n ke ghutne iske hatho’n (agli 
taango’n) mein hote hain. Pas jab koi pehle ghutne zameen par rakhega to wo baithne mein ount se mushaabe 
hoga. 


Aur aagey — 35 sz x21, ki sharah mein likha hai ke At Turbashti ne eteraz kiya hai ke: “oount ki tarha baithne se 
kaise roka hai? Jabke aagey phir hatho’n ko ghutno’n se pehle rakhne ka hukum bhi farmaya hai, jabke ount apne 


hath pehle rakhta hai. To iska jawab y hai ke insan ke ghutne to iski tango’n mein hote hain, jabke chaupaayo’n 
ke ghutne to iinke hath (agli taango’n) mein hote hain” .°? 


Lisaan ul Arab mein Ibnul Manzoor ke alaawa Az Zohri ne Tehzeeb ul Logah® mein aur Ibne Syeda ne Al Mohkam*' 
mein bhi zikr kiya hai ke ount ke ghutne iski agli tango’n mein hote hain. 


Maroof mohaqqig Allama ibne Hazam ne bhi Al Mahallam ein isi baat ko saabit kiya hai ke ount ke ghutne iske 
hatho’n mein yaane agli taango’n mein hote hain, naa ke pichli taango’n mein. Si 


Aur wo baithte waqt ghutne hi zameen par pehle lagata hai, jabke Nabi e Akram £ ne is tarha baithne se namazi 
ko mana kiya hai aur pehle zameen par hath aur phir ghutne rakhne ka hukum farmaya hai. 


57 Lisaan ul Arab Ibnul Manzoor: V14 P236 60 V10 P216 


58 Ba-hawaala Tehqeeq Zaad al Ma'ad: V1 P225; Sifat Salat: P82 61 V7 P16 
5° Al Mirqaat Mulla Ali Qari ba-hawaala Tohfatul Ahwazi: V2 62 Ba-hawaala Hafta Roza Al Etesaam 
P136 6 Al Mahalla: 2/4/129 

Kutub e Hadees Ki Raushni Mein: 


Ount ke ghutno’n ka iski agli tango’n mein hona, kutub e hadees se bhi saabit hai: 


1. Imam Qasim Sarqasti ne apni kitab Ghareeb ul Hadees mein saheeh sanad ke saath Hazrat Abu Huraira Ss 
se riwayat bayan ki hai ke unho’n ne farmaya: “Tum Mein se koi kisi bhiphre hue ount ki tarha naa baithe”. 


Aur Imam Qasim is hadees ki sharah bayan karte hue likhte hain ke ye namaz mein sajda jaane ke baare 
mein hai, ke aadmi apne jism ko yakbaargi naa giraade, jis tarha ke bidka hua aur ghair mutmaeen ount 
karta hai, balke itmenan ke saath baithe. Pehle apne dono hath zameen par rakhe aur phir dono ghutne 
aur is silsila mein hi ek marfoo o mufassir hadees bhi hain. Aur unho’n ne aagey is mauzoo ke shuru mein 
bayan ki gai pehli hadees e Hazrat Abu Huriara zs ne bhi warid ki hai.® 


2. Isi tarha hi wo asar e farooqi bhi hai, jo ham pehle zikr kar chuke hain. Lehaza isey yaha’n dohraane ki 
zaroorat nahi. Isme bhi waazeh taur par ye baat aagai hai ke ount ke ghutne iski agli tango’n mein hi hote 
hain, naake pichli tango’n mein. 


3. Aur in do (2) asaar par mustazaad Saheeh Bukhari aur deegar kutub ki wo hadees hai jo Nabi e Akram & ki 
hijrat e madina se tallugq rakhti hai. Hazrat Suraaqa bin Maalik # jo us waqt tak musalman nahi hue the, 
wo ghoda lekar Nabi £ ki talash mein nikle aur dekha bhi liya, lekin jab qareeb poho’nche to inka ghoda 
moa’ajjazaati taur par ghutno’n tak zemeen mein dhans gaya. 


Is hadees mein Hazrat Suraaqa : ke alfaaz hain: “Mere ghode ki dono agli taange’n ghutno’n tak zameen 
mein dhans gaee’n”.® 


Bukhari mein maroof sahabi ke in alfaaz se bhi maloom hua aur deegar chaupaayo’n ke ghutne agli taango’n 
mein hote hain. 


Khulaasa: 


Is saari bahes se ye baat saabit ho gai ke Hazrat Abu Huraira zz waali pehli hadees ka juz e awwal, juz e saani ke 
mukhalif nahi hai. Balke is tarha hi saheeh hai, ke namazi ount ki tarha apne ghutne zameen par pehle naa rakhe, 
balke hath pehle rakhe. Kyou’nke ount ki tarha ghutne pehle rakhne se Nabi # ne manaa farmaya hai. Jaisa ke 
Hazrat Abu Huraira 2% se marwi hadees mein aaya hai. 


Allama Ibnul Qaiyyim # Ki Wujuhaat e Tarjeeh: 


Allama Ibnul Qaiyyim # ne Tehzeeb Ma’alim as Sunan aur Zaad ul Ma-a’admein ghutne pehle rakhne ko raajeh 
qaraar dene ke liye das (10) wujuhaat e tarjeeh bayan ki hain, jinka khulaasa ye hai ke: 


Hazrat Abu Huraira zz waali pehli hadees maqloob (1) o muztarib (2) aur mansookh (3) o mutakallim fiya hai (4), 
jabke Hazrat Waael ## waali hadees par aksar ka amal (5) hai, iske baaz (6) shawaahid hain, baaz (7) sahaba ¿ë 
ke asaar iske muafiq hain, isme (8) hikayat e J- fe’l hai aur isme waareda af-aal (9) doosri riwayaat se bhi saabit 
hain aur wohi Nabi & ki ount ki tarha baithne se mumaaneat (10) waali hadees ke muafiq bhi hat. sp 


Jabke mausoof ke is mauqif par ta’aqqub karte hue mohaqqiqeen e Zaad ul Ma-a’ad ne likha hai ke “musannif ne 
jis jaanib ko raajeh garaar diya hai, wo saheeh nahi. Balke raajeh Hazrat Abu Huraira Ss waali hadees hai aur 
uske asbaab o wujuhaat bhi unho’n ne tehqeeq o taliqaat mein zikr kiye hain” ei 


64 Tehqeeq Zaad ul Ma-a’ad: V1 P225; Ghareeb ul Hadees lil 66 Mukhtasar Zaad ul Ma-a’ad: V1 P230-231 
Imam As Sarqasti: V2 P70; Sifat Salat: P82 67 Tehqeeq Zaad ul Ma-a’ad: V1 P223-230 
6 Bukhari Maa Al Fath; Tohfatul Ahwazi: V2 P139 

Mukhtalif Mawaagif: 


1. 


Imam Nawavi ne Al Majmua mein dono tarah ke dalaael zikr karke likha hai ke mujh par kisi jaanib ki 
tarjeeh zaahir nahi ho saki.® 


Imam Shawkani ne Neel ul Autaar mein tamaam tafsilaat zikr karke is mas-ala ko Ma’arik ul Anzaar aur 
Mazaaeq ul Afkaar mein se ek qaraar de diya hai. 


Mohaqqiq Mukhbili, Shah Waliullah Mohaddis Dehelwi aur Maulana Muhammad Junagadhi ne dono tarha ki 
ahadees mein jamaa o tatbeeq ki raah apnaai hai. Ke jab zameen ke qareeb ho jaae’n aur ghutne mud 
jaae’n to hath pehle rakh le’n aur phir ghutne. Jabke ek (1) riwayat mein Imam Maalik, Ahmad, Allama 
Mugbili o Junagadhi &4 ne dono ko hi barabar qaraar diya hai, chaahe kisi ko bhi ikhteyar kar le’n.”° 


Jabke baat dar-asal you’n hai ke ye us waqt hota jab dono taraf ki ahadees saheeh hoti. Lekin yaha’n aisa 
nahi hai. Ham tafseel bayan kar aae hain, ke hath pehle rakhne waali ahadees saheeh hain aur ghutne 
pehle rakhne ka pataa dene waali riwayaat zaeef hain. 


Iske bawajood jamhoor ahle ilm aur baqaul Qazi Abul Taiyyab ke, aam fuqaha ne isey hi ikhteyar kiya hai. 
Ibnul Munzir ne Hazrat Umar Farooq ze, Ibrahim Nakhai, Muslim bin Yasaar, Soori (ek riwayat mein) Ahmad 
bin Hambal, Shafai, Ishaq bin Rahwiya aur ahlur raae ahnaaf se yehi maslak naqal kiya hai aur khud bhi 
isey hi apnaaya hai €£.7! 


Ghutne pehle rakhne waali riwayaat ke zoaf ke pesh e nazar aur hath pehle rakhne waali ahadee ke saheeh 
hone ki binaa par Imam Maalik, Auzaai, ek riwayat mein Imam Ahmad aur jamhool ahle hadees o 
mohaddiseen &# ne pehle hath rakhne ka maslak ikhteyar kiya hai aur Imam Maalik 2 ne to ye bhi kaha 
hai: “Ye andaaz, az-rooe khusu bohot accha hai”.”? 


Asbaab o Wujuhaat e Tarjeeh: 


Isi aakhri maslak ke raajeh hone ke asbaab o wujuhaat bhi kai hain, masalan: 


1. 


Hath pehle rakhne ka pataa dene waali hadees saheeh one ke saath qauli hai aur ghutne pehle rakhne ka 
pataa dene waali hadees zaeef hone ke alaawa «tė fe’li hai. Aur ta’aruz ki soorat mein tarjeeh qauli hadees 
ko hua karti hai, jaisa ke wujooh e tarjeeh ke zimn mein Imam Haazimi ne 37t" wajah ye likhi hai: “Do (2) 
hadeeso’n mein se ek (1) qauli aur doosri (2) Jä fe’li ho. To qaul, bayan mein ziyaada baleegh hota hai 
aur Aap £ ke qaul ke daleel hujjat hone mein kisi ka koi ikhtelaf bhi nahi hai. Albatta itteba e amal mein 
ikhtelaf hai, kyou’nke i fe’l fee nafsehi kisi cheez par dalaalat nahi karta, ba-khilaf qaul ke. Lehaza 
qauli hadees aqhwa (ziyaada qawee) hoti hai” 2 


Aur Allama Ibnul Turkamani ne bhi Sunan Kubra Bayhaqi ke hashiya Al Jawahir un Naqee mein likha hai ke “hath 


pehle rakhne ka pataa dene waali Hazrat Abu Huraira zs se marwi hadees qauli hai. Aur Hazrat Umar #£ se marwi 


hadees bhi se bhi taaeed hoti hai. Lehaza ulama e usool ke nazdeek isey ghutne pehle rakhne ka pataa dene waali 
Hazrat Waael Sr se marwi hadees par tarjeeh hogi, kyou’nke iski dalaalat +5 fe’li hai”. 


68 Al Majmua ba-hawaala saabeqa 71 An Neel: 2/3/97; Zaad ul Ma-a’ad: V1 P229-230; Kitab ul 


69 Neel ul Autaar: 1/2/283 & 2/3/99 Etebaar lil Haazmi: P79-80; Tohfatul Ahwazi: V2 P135; A’aun al 
70 An Neel ezan Salat ur Rasool ZE mohaqqiq: P283; Salat Ma’abood: V3 P69 
Muhammadi £; Tohfatul Ahwazi: V2 P136; Fathul Baari: V2 P291 72 Fathul Baari: V2 P291 


73 Al Etebaar: P20 & P18 Tarjeeh number 27 
74 Al Jawahar an Nagee laa Ibnul Turakamani: V1 P100 

Aur yaha’n aè fe’li ki gauli par tarjeeh waale usool ki buniyad mein kaar-farma sabab bhi bayan karte jaae’n ke 
ummat ki nisbat qaul | hadees mein kisi qism ka koi ishkaal nahi paaya jaata. Ke ye amal afraad e ummat ke liye 
Nabi £ ne tajweez farmaya hai. Jabke «å fe’li hadees mein is baat ka imkaan paaya jaata hai ke wo amal kahee’n 
Nabi £ ke khasaaes mein se naa ho. Jaise ek mard ke nikah mein ziyaad se ziyaada 4 biwiyo’n waali aayat aur qauli 
ahadees hain. Aur khud Nabi & ka amal e Mubarak baek waqt 9 azwaaj e mutahharaat se nikah hai. Hamare liye 
qauli wajib ul amal aur ye J=4 fe'l Nabi & ke khasaaes mein se hai. Aur khasaaes ke baare mein umooman saraahat 
hoti hai. Lekin choo’nke kabhi saraahat naa honeki wajah se kisi kaam ke khasaaes Mustafa & mein se hone ka 
imkaan hota hai. Lehaza ulama e usool ne mustaqil usool waza’a kar diya hai ke qauli hadees raajeh hogi aur sė 
fe’li marjooh aur mas-ala zer e bahes mein qauli hadees pehle hath rakhne ka pataa deti hai. 


2. 


Agar dono tarha ki ahadees ko saheeh maan liya jaae (halaa’nke fil-haqeeqat aisa nahi hai) to phir bhi 
Hazrat Abu Huraira # se marwi hatho’n waali qauli hadees ki taaeed Hazrat Ibne Umar ## se marwi ek 
doosi saheeh hadees se bhi ho jaati hai. Jo Saheeh Bukhari mein ta’qleeqan o mauqoofan aur Ibne 
Khuzaima, Daraqutni, Sunan Bayhaqi, Kitab ul Etebaar Haazmi aur Mustadrak Haakim ke hawaala se ham 
zikr kar chuke hain aur Imam Haakim ne apna rujhaan hatho’n waale nazariye ki taraf zaahir kiya hai aur 
uska sabab ye likha hai ke uske baare mein sahaba ‘## o taabaeen “4 se bohot saari ahadees o asaar milte 
hain. Lehaza raajeh maslak yehi hai aur doosri janib agarche Hazrat Waael ## waali hadees hai, lekin wo 
choo’nke zaeef hai aur phir Hazrat Anas o Ubai bin Ka'ab 2 waali riwayaat hain. To wo zikr ki gai tafseel 
ki roo se itni zaeef hain ke pehli ki shahid o muwaiyyad banne ke qaabil nahi, lehaza ye jaanib marjooh 
hai. 


Ek hi mauzoo se mutalliga 2 tarha ki ahadees aajaae’n aur is ta’aruz mein ek (1) nafee par mushtamil ho 
aur doosri (2) isbaat par. Yaane ek (1) mein kisi kaam ko karne ka hukum diya gaya ho aur doosri (2) mein 
naa karne ka. To aisee surat mein hazar o mumaaneat waali hadees raajeh hogi aur ye ek mustaqil wajah 
e tarjeeh hai. Mas-ala zer e bahes mein Hazrat Wael 4% waali hadees musbit hai, jabke Hazrat Abu Huraira 
ZS waali manfi hai ke ount ki tarha pehle ghutne zameen par mat lagaao lehaza yehi raajeh hai. In aur 
aisee hi doosri wujuhaat o asbaab ki binaa par Haafiz Ibne Hajar ne Baloogh ul Maraam mein isi tarha 
Haafiz Ibne Syed an Naas, Qazi Abu Bakar ibne Arabi aur Allama Ibne Turkamani €£ ne bhi Hazrat Abu 
Huraira # se marwi hatho’n ko pehle rakhne waali hadees ko hi raajeh qaraar diya hai. 


Aur Imam Bukhari ka waazeh rujhaan bhi isi taraf hai, jaisa ke Saheeh Bukhari mein unki tabweeb se 
maloom ho raha hai. Aur Imam Ibnul Uzza ke baqaul yehi amal ahle madeena bhi hai. Shaikh Ahmad Shakir, 
Allama Abdur Rahman Mubarakpuri, Mohaddis Albani, Shaikh Abdul Qadir Arnaout aur Shaikh Shoaib 
Arnaout ne bhi pehle zameen par hath rakhen aur phir ghutne lagaane waale maugif ko hi raajeh qaraar 
diya hai aur ikhteyar kiya hai. Imam Khattabi ne Ma’alim as Sunan mein Hazrat Waael # waali hadees ko 
raajeh qaraar diya hai.” 


Aur hamari zikr karda tafseel se unki is baat ka zoaf bhi waazeh ho gaya. isi a; 76 


75 Ma’alim as Sunan Khattabi: V1 P180; Al Muntaga lil Majd laa 291; A’aun al Ma’abood: V3 P71; Tehqeeq Zaad ul Ma-a’ad: V1 


Ibne Taimiyya: 2/3/99 P223-231; Az Zaeefa: V2 P332; Al Arwa: V2 P80; Salat ur Rasool 
76 Baloogh ul Maram: 1/1/189; Al Jauhar an Naqee: V1 P100; Tehgeegi: P283-286 


Tohfatul Ahwazi: V2 P137-138; Bukhari Ma’a al Fath: V2 P290- 

Ek Wazaahat: 


Sajda jaate wagt pehle hath rakhe jaae'n yaa ghutne? 


Is silsila mein tafseeli tehgeeg hamne zikr kardi hai, jiski roo se hamare nazdeek hatho’n ka zameen par ghutno’n 
se pehle rakhna hi oola hai. Lekin yaha’n is baat ki wazaahat kar dena munaasib lagta hai ke baaz ahle ilm ne jo 
kaha hai ke in dono tarha ki ahadees ko you’n jamaa kar liya jaae ke giyaam se sajda ki taraf is andaaz se jhuke’n 
ke jaise aapke ghutne aur hath baek waqt hi zameen par jaa lage’nge. Lekin qareeb hokar pehle hath lagaae’n aur 
phir ghutne. Is jamaa o tatbeeq mein koi harj nahi, balke ye badi munaasib baat hai. 


Khusoosan is liye ke pehle ghutne rakhna saheeh taur par saabit nahi ho raha aur isme ba-zaahir kuch shaan e kibr 
o naquwwat si paai jaati hai aur agar khade khade hi dono hatho’n ko aagey ki taraf badhate hue sajda jaane 
lage’n to ye bhi kuch itna accha nahi lagta. Balke aise mehsoos hota hai, jaise koi falaai (parwaaz) karne lagaa ho, 
khusoosan agar koi laparwaahi se aagey hath badhaae jaa raha ho. 


Lehaza ghair oola andaaz aur be-hangam o ghair durust andaaz ke ma-bain mazkoora jamaa o tatbeeq se kaam 
liya jaae to oola par amal ho jaaega aur ma’ayoob andaaz se bhi bachaa jaa sakega. Lehaza behtar yehi hai ke 
khade-khade hi hatho’n ko aagey ki jaanib naa badhaya jaae aur unhe’n zameen par lagaae’n aur phir saath hi 
ghutne lagaale’n. 


de ha MS oi al 


Name of the Book: Ruku Se Sajde Mein Jaane Ki Kaifiyat 
Author of the Book: Abu Adnan Muhammad Muneer Qamar Nawabuddin 
Translitrator of the book [to roman English]: Rehan Syed Barey 


Translitrators Note: | have tried to use the best and easiest words for transliteration, 


If you find anything which might make this transliteration even better then please inform mein @ 
rehan.hse@live.com Having read this book, if you deem it is worth forwarding, please do forward to anyone. If it 
motivates one person to come firmly on the track of Quran and Sunnah, | would consider my efforts has been 
successful. 


For more books in Roman, please click the link below. 
https: //archive.org/details/@rehan_syed_barey 
Dua-go, 
Rehan Syed Barey 


Sep 26t", 2019 - 27 Moharram 1441 
Riyadh, Saudi Arabia 

